cyanic-selkie/wikianc huggingface dataset:
Luke Combs
Tidlig liv
Combs ble født i Charlotte, Nord-Carolina og flyttet til Asheville, North Carolina i en alder av 8 år. Han har opptredd som vokalist siden barndommen. Mens han gikk på A. C. Reynolds High School, spilte Combs amerikansk fotball og var med flere musikkgrupper. Han har også spilt som soloartist i verdensberømte Carnegie Hall. Senere gikk han på Appalachian State University, hvor han fremførte sitt første countryshow på Parthenon Kafé. Med mindre enn en måned igjen av sitt fjerde år på college, droppet han ut for å satse på sin country-karriere, og flyttet derfor senere til Nashville, Tennessee.
U18-EM i friidrett 2021
U18-EM i friidrett 2021 skulle blitt arrangert i Rieti i Italia fra 26. til 29. august 2021.
Mesterskapet ble avlyst på grunn av koronaviruspandemien.
Onrail
Onrail AS, stiftet 15.mai 2003, et norsk jernbaneselskap etablert av siviløkonom Henning Aandal, tidligere lokfører i NSB. Selskapet ble startet i 2003 med hovedkontor og base på Åndalsnes godsterminal i Åndalsnes, men med adresse i Oslo fram til 2020. Selskapet har tillatelse til å frakte gods på det norske jernbanenettet på strekningen mellom Alnabru og Åndalsnes. Onrail AS skal etter planen begynne å kjøre fem ganger i uken fra april 2021. Selskapet har leaset tre lokomotiver, to diesel og et elektrisk, og skal ha et reservelokomotiv stasjonert på Åndalsnes.
I 2023 begynte Onrail å kjøre rutene Oslo–Trondheim, Oslo–Bergen og Oslo–Stavanger etter at Green Cargo hadde sagt fra seg disse rutene.
Dalsbergstien holdeplass
Dalsbergstien holdeplass er en trikkeholdeplass på Ullevål hageby-linjen på Bislett i Bydel St. Hanshaugen i Oslo.
Pomare II av Tahiti
Pomare II av Tahiti (omkring 1782, død 1821) var konge av Tahiti fra 1803 til 1821.
Pomare II arvet sin posisjon etter faren, Pomare I, som med europeisk støtte hadde slått seg opp som hersker over Tahiti. Pomare II ble som den første anerkjent som overhøvding, en posisjon europeiske besøkende behandlet som kongetittel.
Han tolererte misjonærene fra London Missionary Society og benyttet seg av disse, samt besøkende fra europeiske handelsskip, for å styrke sin egen maktposisjon. I 1807 ble han utfordret av andre høvdinger på Tahiti og måtte flykte til Moorea, dit han ble fulgt av misjonæren Henry Nott fra London Missionary Society. Pomare II gjenerobret i 1811 Tahiti fra sin base på Moorea. I 1815 vant han det avgjørende slaget ved Fe'i Pi.
Etter å ha vunnet det avgjørende slaget mot de tahitiske høvdingene i 1815, måtte han støtte seg på nye makt- og styringsmetoder. Han fikk innført Pomare-loven, den første skriftlige lovsamling i Oseania, og støttet seg på de britiske misjonærer, som framtvang en moralsk livsførsel med forbud mot tradisjonell sang, dans og påkledning.
Da Pomare II i 1821 døde av alkoholmisbruk arvet sønnen, Pomare III, som bare var ett og et halvt år gammel, tittelen. Dette var i strid med tahitiske tradisjoner, men ble støttet av misjonærene. Pomare III døde seks år gammel og ble etterfulgt av halvsøsteren, Aimata.
Tommaso Traetta
Liv og virke
Fra 1738 til 1748 studerte han ved Conservatorio S. Maria di Loreto i Napoli under blant andre Francesco Durante. I 1751 fikk han en bestilling på en opera seria, og fikk suksess allerede med det første forsøket i genren. I 1758 ble han hoffkapellmester og musikklærer ved hoffet i Parma, som var et senter for tidens operareform. Traettas navn ble kjent over hele Europa og han fikk komposisjonsoppdrag fra Torino, Wien og Mannheim. Etter at hertug Filip av Parma døde, mistet operaen noe av sin finansielle støtte og i 1765 ble Traetta rektor ved Conservatorio dell'Ospedaletto i Venezia. Her skrev han kirkemusikk og noen operaer.
Fra 1768 var Traetta hoffkapellmester for tsarina Katarina II av Russland i St. Petersburg der han skrev operaen Antigona, som regnes som hans mest modne verk. Traetta vendte tilbake til Venezia i 1774 og døde i 1779 som en vel ansett mann i byen.
Sønnen Filippo Traetta (født 8. januar 1777 i Venezia; død 9. januar 1854 i Philadelphia) var også komponist. I 1799 måtte han flykte, og emigrerte til USA. Han var i 1801 delaktig i grunnleggelsen av American Conservatorio i Boston, den første musikkhøyskolen i USA.
Verk i utvalg
Tommaso Traetta skrev over 40 operaer, blant andre Il Farnace  (Napoli, 1751), Ezio (Roma, 1754), Solimano (Parma, 1759), Enea nel Lazio (Torino, 1760), Sofonisba (Mannheim, 1762), Ifigenia in Tauride (Wien, 1763), Antigona (St. Petersburg, 1772) og Germondo (London, 1776).
Verklista omfatter dessuten oratorier, en messe, en stabat mater (1750), en Johannespasjon, såvel som symfonier og divertimenti.
I likhet med sin samtidige Niccolò Jommelli ble Traetta i blant betegnet som «den italienske Gluck». Traetta forsøkte å knytte ariene inn i operaenes dramatiske forløp og løse opp den klassiske seriaens stivnede form med lange rekker resitativ som driver handlingen framover avløst av (dramaturgisk) stillestående da capo-arier.
Ljudmyla Kuklinovska
Ljudmyla Kuklinovska (født 4. januar 1998) er en ukrainsk padler som konkurrerer i sprintkajakk.
Hun representerte Ukraina under Sommer-OL 2020 i Tokyo, hvor hennes beste resultat var nummer 10 i K-4 500 meter.
Ungarn under VM i svømmesport 2023
Ungarn deltok under VM i svømmesport 2023 i Fukuoka i Japan fra 14. juli til 30. juli 2023.
Svømming
Ungarn stilte med 26 svømmere. Kristóf Milák var opprinnelig påmeldt, men trakk seg av helsemessige årsaker.
Alanna Bray-Lougheed
Alanna Bray-Lougheed (født 24. februar 1993) er en canadisk padler som konkurrerer i sprintkajakk.
Hun representerte Canada under Sommer-OL 2020 i Tokyo, hvor hennes beste resultat var nummer 11 i K-4 500 meter.
Eholmen
Eholmen er en øy som ligger ved utløpet av Van Keulenfjorden under fjellet Bravaisberget (775 moh.) ved Midterhuken, på vestsiden av Spitsbergen på Svalbard. Det tilhører landskapet Nathorst Land. Øya utgjør et totalt areal på anslagsvis 0,8 kvadratkilometer med et relativt flatt landskap med beskyttede viker bare i nord (Snekkevika), og i sør (Eholmneset). I nord atskilles Eholmen fra fastlandets Forbladsodden og Strandvollsletta, via det smale Eholmsundet. Innenfor dette mot Bravaisberget i nordøst ligger den delvis beskytte bukta Van Keulenhamna. Den er en koloni av ærfugl på øya.
Helt nord, i Snekkevika, ligger en tidligere norsk fangsthytte 100 meter fra sjøen, antakelig bygd samtidig med de tre hyttene Johan Hagerup anla i 1898 lengre nord med base i Midterhukhamna. Hytta var i bruk lenge, men var ikke i brukbar stand i 1936 da Orvin besøkte stedet. En dørhelle foran hytte har inskripsjon fra 1879. Anlegget inngikk i det som utgjorde Fangstfelt 5 (Midterhuken). Hytta ble brukt til norsk pelsdyrfangst i tiden før andre verdenskrig.
En ny hytte ble oppført i Snekkevika i 1986.
Franziska Gritsch
Franziska Gritsch (født 15. mars 1997) er en østerriksk alpinist som har seks medaljer fra junior-VM.
Ved Junior-VM i alpint 2017 i Åre kom Gritsch først på 14.-plass i utfor, før hun tok sølv i super-G og bronse i kombinasjonen.
Året etter, under Junior-VM i alpint 2018 i Davos, startet Gritsch med 10.-plass i storslalåm og sølv i slalåm. I lagkonkurransen tok hun bronse bak Sveits og Norge, på lag med Julia Scheib, Simon Rueland og Fabio Gstrein. Mesterskapet fortsatte med nytt sølv super-G og ny bronse i kombinasjonen, og ble avsluttet med 16.-plass i utfor.
Friidrett under Sommer-OL 1908 – Spydkast fristil menn
Spydkast, fristil for menn var en av seks kastøvelser i friidrett under Sommer-OL 1908 i London. Det var første og eneste gangen spydkast fristil var med på det olympiske programmet. Fristil innbar at det var lov til holde hvorsomhelst på spydet. Trettitre deltakere fra ni nasjoner deltok i spydkastkonkurransen i fri stil som ble avviklet 15. juli 1908.
Resultater
Eric Lemming satte ny verdens- og olympisk rekord med et kast på konvensjonell måte med 54,44 meter.
Ying Rudi
Ying Rudi (kinesisk: 英如鏑, pinyin: Yīng Rúdí, født 16. august 1998) er en kinesisk profesjonell ishockeyspiller som spiller for den kinesiske klubben Red Star Kunlun i Kontinental Hockey League (KHL).
Internajsonalt har Ying representert Kina i tre VM-turneringer (2. divisjon) og én OL-turnering (Vinter-OL 2022 i Beijing).
Ying er sønn av skuespilleren Ying Da og barnebarn til skuespilleren Ying Ruocheng.
Iron Mountain Camp
Iron Mountain Camp er en tidligere gruvebase ved utløpet av Jarnbekken, rett vest for Jarnfjellet (700 m) i Recherchefjordens østside, på vestsiden av Spitsbergen på Svalbard. Det tilhører landskapet Wedel Jarlsberg Land.
Litt sør for Lægerneset ligger basen som trolig ble bygd sommeren 1918 av det engelske Northern Exploration Company. Basen ble brukt ved undersøkelse av forekomster av jernmalm i Martinfjella. Det ble reist fire hus, men allerede i 1936 var ett av dem blåst vekk. Anlegget tilhører Staten siden 1932 og på 1980-tallet var bare restene av ett hus tilbake.
Basen ble også brukt av norske fangstmenn i mellomkrigstiden, og tilhørte da fangstfelt 5 (Midterhuken).
Sysselmesteren på Svalbard fører utvidet oppsyn og vedlikehold av anlegget, som inngår i de 50 mest prioriterte kulturminnene på Svalbard.
Morten Malvin Myhrvold
Morten Malvin Myhrvold  (født 1. februar 1959) er en norsk kunstner, avistegner og illustratør, vanligvis publisert under signaturen «M.M.Malvin».
Han har bakgrunn fra Wollf Eksponeringsdesign, designerstudiet ved Westerdals og Parsons School of Design i New York.
Myhrvold har blant annet hatt separatutstillinger i New York, Chicago, København, Bergen og Oslo. Han har i mange år laget forsidene for Klassekampens ukentlige bokbilag.
Norrbotten Regiment
Norrbottens regement er et panserregiment i den svenske hæren som har vært aktive i ulike oppdrag i tiden 1841–1994 og igjen fra 2000. Ledelsen med hovedkvarter er forlagt til garnison Boden.
Regimentet har vennskapssamband med 200. motoriserte infanteribrigade i Russland.
Liste over fotballklubber i Usbekistan
Liste over fotballklubber i Usbekistan inneholder usbekiske fotballklubber som er en del av seriesystemet.
Pomare I av Tahiti
Pomare I av Tahiti (født omkring 1743, død 3. september 1803) var konge av Tahiti. Han var den første herskeren i Pomare-dynastiet.
Michelle Russell
Michelle Russell (født 27. juni 1992) er en canadisk padler som konkurrerer i sprintkajakk.
Pomare I av Tahiti
Han var sønn av Teu, en av 22 høvdinger på Thaiti. Maktbasen lå i Arue. Egentlig het han Tu, men tok tilnavnet Pomare, som også ble herskernavnet for hans mannlige og ene kvinnelige etterfølgere. I 1769 kalles han Otu av kaptein James Cook (i denne sammenheng betyr o «det er»). Navnet Pomare tok han for å hedre sin eldste datter, som døde av en sykdom som medførte hoste om natten (po betyr «natt», mare «hoste»).
Mette Nord
Mette Nord (født 14. januar 1959, fra Drammen) er en norsk hjelpepleier, arbeiderpartipolitiker og fagforeningsleder. Hun er fra 2013 leder av Fagforbundet.
Pomare I av Tahiti
Tu kom fra det nordvestre Tahiti og hadde forbindelser til orukulten på Raiatea. Han var en høvding med maktambisjoner og sto i spissen for én av de fem til seks rivaliserende koalisjonene på Tahiti. Til tross for dette antok kaptein James Cook at han var konge på Tahiti.
Michelle Russell
Hun representerte Canada under Sommer-OL 2020 i Tokyo, hvor hennes beste resultat var nummer 11 i K-4 500 meter.
Liste over fotballklubber på Vanuatu
Liste over fotballklubber i Vanuatu inneholder vanuatiske fotballklubber som er en del av seriesystemet.
Mette Nord
Nord har bodd i Vennesla, en kort tid i Sulitjelma og senere i Porsgrunn. Hun er utdannet helsefagarbeider, og ble tillitsvalgt fra 1983, men har siden 1988 vært tillitsvalgt på heltid. Hun tok videregående utdannining samtidig med helsefagadministrasjon på Handelshøyskolen BI. Hun var fylkesleder for Norsk Helse- og Sosialforbund i Telemark fra 1988 og ble senere nestleder i Fagforbundets lokale avdeling i Telemark. Hun ble valgt inn i den sentrale ledelsen i Fagforbundet fra 2005, og som nestleder i Fagforbundet i 2009 frem til hun i 2013 ble valgt til Jan Davidsens etterfølger i organisasjonen.
Pomare I av Tahiti
Pomare tok opphold på Moorea. Han gjorde også krav på Bora Bora, Raiatea, Huahine for seg og sin sønn.
Mette Nord
Hun var varastortingsrepresentant fra Telemark for Arbeiderpartiet fra 2005 til 2013. Stoltenbergs andre regjering var hun i ni måneder statssekretær ved Statsministerens kontor, og hadde i denne perioden permisjon fra Fagforbundet.
Mimapatelarthron
Mimapatelarthron er en slekt av biller som tilhører den store underfamilien Lamiinae i familien trebukker (Cerambycidae).
Utseende
Middelsstore, avlange, brune trebukker. Oversiden er matt og kraftig punktert, ikke påfallende hårete. Antennene er kortere enn kroppen. Pronotum er sylindrisk uten tenner på sidene, gjerne med lyse sidestriper. Dekkvingene er jevnbrede, med rader av grove punkter, gjerne med en lys tverrstripe i den bakre delen.
Utbredelse
Slekten er kjent fra Laos, Vest-Malaysia og Java.
Maurice Cornforth
Maurice Campbell Cornforth (28. oktober 1909 – 31. desember 1980) var en britisk marxistisk filosof. Da han begynte sin filosofiske karriere tidlig på 1930-tallet var han en tilhenger av Wittgenstein og skrev i den samtidige stilen for analytisk filosofi. Senere ble han en ledende ideolog for kommunistpartiet i Storbritannia.
Han er kjent for sine angrep på de estetiske teoriene til Christopher Caudwell og for hans senere delvis begrensede engasjement med den lingvistiske filosofi ved Universitetet i Oxford på 1940- og 1960-tallet. Han skrev også et forsvar av marxismen mot Karl Popper, hvis tanker han kritiserte sterkt.
Hans In Defense of Philosophy (1950) angrep, i deres forhold til vitenskap, empiriske forhold til vitenskap av mange slag, slike som Rudolf Carnap (lingvistisk analyse) og William James (pragmatisme), på «materialistiske» grunner at de skapte et skille mellom vitenskap og vitenskapelige undersøkelser fra søken for en sann forståelse av det virkelige eksisterende univers. I denne boken er det en kombinasjon av marxisme med dyp innsikt inn i de gjensidige forholdene mellom ulike vitenskapsgrener og filosofisk problemer skapt av empiriske forsøk på å redusere vitenskap til utelukkende innsamling og korrelasjon av data. Begge innsiktene er basert på teorien om fysiske arbeid og redskap (således «materialisme») i utviklingene av særskilte menneskelige trekk som språk, abstrakte tanker, og sosial organisering, og den vesentlige rolle til den ytre verden i et økende kompleks utvikling av livsformer. Disse senere tanker er bemerkelsesverdig konsistente med de fleste samtidige evolusjonære tanker innenfor biologi og antropologi.
Hans bok i flere bind, Dialectical Materialism, kom i 1953, men den første amerikanske utgaven kom først i 1971. Utgangspunktet var forelesninger som Cornforth fikk finansiering fra kommunistpartiets distriktskomité i London i 1950. Første bind, Materialism and the Dialectical Method, ga en fyldig introduksjon til flere betydningsfulle sosiologiske prinsipper; idealisme, metafysikk, materialisme, mekanisk materialisme, og dialektisk materialisme, i tillegg til marxistisk teori. De andre bindene i dette verket hadde titlene Historical Materialism (II) og Theory of Knowledge (III).
Seldsjukkriket
Seldsjukkriket, eller Det store seldsjukkriket, var et tyrkisk-persisk sunnimuslimsk rike i middelalderen,
Seldsjukkriket ble grunnlagt av Toghril beg (1016–63) in 1037. Toghril ble oppfostret av sin farfar, Seldsjukk beg, som hadde en høytstående posisjon i Oğuz Yabgu-riket. Seldsjukk gav sitt navn både til seldsjukkriket og seldsjukkdynastiet. Seldsjukkene forente den fragmenterte politiske scene i den østre delen av den islamske verden, og spilte en nøkkelrolle i både det første og det andre korstog. Med en meget persifisert kultur «Turkic penetration probably began in the Hunnic era and its aftermath. Steady pressure from Turkic nomads was typical of the Khazar era, although there are no unambiguous references to permanent settlements. These most certainly occurred with the arrival of the Oguz in the 11th century. The Turkicization of much of Azarbayjan, according to Soviet scholars, was completed largely during the Ilxanid period if not by late Seljuk times. Sumer, placing a slightly different emphasis on the data (more correct in my view), posts three periods which Turkicization took place: Seljuk, Mongol and Post-Mongol (Qara Qoyunlu, Aq Qoyunlu and Safavid). In the first two, Oguz Turkic tribes advanced or were driven to the western frontiers (Anatolia) and Northern Azarbaijan (Arran, the Mugan steppe). In the last period, the Turkic elements in Iran (derived from Oguz, with lesser admixture of Uygur, Qipchaq, Qaluq and other Turks brought to Iran during the Chinggisid era, as well as Turkicized Mongols) were joined now by Anatolian Turks migrating back to Iran. This marked the final stage of Turkicization. Although there is some evidence for the presence of Qipchaqs among the Turkic tribes coming to this region, there is little doubt that the critical mass which brought about this linguistic shift was provided by the same Oguz-Turkmen tribes that had come to Anatolia. The Azeris of today are an overwhelmingly sedentary, detribalized people. Anthropologically, they are little distinguished from the Iranian neighbors.»
Rikets ekspansjon
Seldsjukkene var alliert med de persiske samanide-sjahene mot karakhanidene. Samanidene falt til karakhanidene i Transoxania (992–999) derimot, hvoretter ghaznavidene vokste frem. Seldsjukkene involverte seg i denne regionale maktkampen før de etablerte sin egen uavhengige base.
Madeline Schmidt
Hun representerte Canada under Sommer-OL 2020 i Tokyo, hvor hennes beste resultat var nummer 11 i K-4 500 meter.
Seldsjukkriket
Toghril og Tsjaghri
Toghril var Seldsjukks barnebarn, og bror til Tsjaghri, hvorunder seldsjukkene frarøvet et rike fra ghaznavidene. Innledningsvis ble seldsjukkene slått tilbake av Mahmud og trakk seg tilbake til Khoresm, men Toghril and Tsjaghri ledet dem til å erobre Merv og Neyshabur i 1037. Senere plyndret og byttet de landområder med hans etterfølgere på tvers av Khorasan og Balkh, og plyndret til og med Ghazni i 1037. I 1040, i slaget ved Dandanaqan, påførte de et avgjørende tap på Masud I av ghaznavidene, noe som fikk ham til å gi opp mesteparten av hans vestre territorier til seldsjukkene. I 1055 erobret Toghril Bagdad fra de sjiittiske buyidene på oppdrag av abbasidene.
Malik Shah I
Under Alp Arslans etterfølger, Malik Shah, og hans to persiske vesirer, Nizām al-Mulk og Tāj al-Mulk, ekspanderte seldjukkriket i forskjellige retninger, til den tidligere iranske grensen før arabernes invasjon, slik at riket grenset mot Østromerriket i vest og mot Kina i øst. Malikshāh flyttet hovedstaden fra Rey til Isfahan, og det var under hans regjering at Det store seldsjukkriket nådde sitt høydepunkt. Militærsystemet iqta og Nizāmīyyah Universitet ved Bagdad ble etablert av Nizām al-Mulk, og Malikshāhs regjering ble anerkjent som storseldsjukks gullalder. Abbasidekalifen gav ham tittelen «Østens og vestens sultan» i 1087. Hassan-i Sabāhs assasinere (hasjsjasjin) vokste seg derimot også mektige under hans regjering, og de snikmyrdet mange ledende skikkelser i hans administrasjon; ifølge mange kilder inkluderte offerlisten Nizām al-Mulk.
Regjering
Seldsjukkmakten nådde sitt høydepunkt under Malikshāh 1., og både karakhanidene og ghaznavidene ble tvunget til å anerkjente seldsjukkisk overherredømme. Seldsjukkriket ble etablert på det gamle sasaniderikets territorium, i Iran og Irak, og inkluderte Anatolia i tillegg til deler av Sentral-Asia og dagens Afghanistan. Seldsjukkstyret ble basert på en stammeorganisasjon som var vanlig blant tyrkiske og mongolske nomader, og organisasjonen liknet en «familieføderasjon», eller «apanasjestat». Under denne ordningen delte overhodet av den ledende familie ut deler av sine domener som selvstyre apanasjer.
Rikets oppløsning
Ved Malikshāh 1.s bortgang i 1092 ble riket delt da hans bror og fire sønner kranglet over fordelingen av riket. Malikshāh 1, ble i Lilleasia etterfulgt av Kilij Arslan 1., som grunnla Rum-sultanatet, og i Syria av hans bror Tutusj 1.. I Persia ble han etterfulgt av sin sønn Mahmud 1., hvis regjering ble utfordret av hans andre tre brødre (Barkiyaruq i Irak, Muhammad I i Bagdad, og Ahmad Sanjar i Khorasan). Da Tutusj 1. død arvet hans sønner Radwan og Duqaq henholdsvis Aleppo og Damaskus, som videre utfordret hverandre, noe som ytterligere delte Syria inn i fiendtlige emirer.
I 1118 tok Ahmad Sanjars tredje sønn over riket. Hans nevø, sønn av Muhammad 1., anerkjente derimot ikke hans krav på tronen, og Mahmud 2. erklærte seg selv sultan, og etablerte en hovedstad i Bagdad fram til 1131 da han endelig ble offisielt avsatt av Ahmad Sanjar.
Det første korstog
Under det første korstog var de splittede seldsjukkstatene generelt sett mer opptatt av å konsolidere sine egne territorier og erobre naboene enn å samarbeide mot korsfarerne. Seldsjukkene beseiret med enkelhet det utrente folkekorstoget i 1096, men de maktet ikke stoppe fremgangen til hæren til det påfølgende fyrstekorstoget, som erobret viktige byer som Nikea (İznik), Iconium (Konya), Caesarea Mazaca (Kayseri), og Antiokia (Antakya) i sitt felttog mot Jerusalem (Al-Quds). I 1099 erobret endelig korsfarerne det hellige land og etablerte de første korsfarerstatene. Seldsjukkene hadde innen denne tid allerede tapt Palestina til fatimidene, som hadde gjenerobret området kort tid før korsfarerne igjen erobret det.
Svekkelse
Ahmad Sanjar slet med å begrense opprørene til karakhanidene opprør i Transoxiana, ghuridene i Afghanistan og qarlukkene i dagens Kirgisistan, i tillegg til karakitaienes nomadeinvasjon i øst. De fremadrykkende karakitaiene beseiret først de østre karakhanidene, før de slo ned de vestre karakhanidene, som var vasaller av seldsjukkene i Khujand. Karakhanidene henvendte seg til deres overherre seldsjukkene for å få assistanse, hvortil Sanjar svarte med å personlig lede en armé mot karakitaiene. Sanjars armé ble derimot påført et avgjørende tap av Yulu Dashis horder i slaget ved Qatwan den 9. september 1141. Selv om Sanjar maktet å flykte helskinnet ble mange i hans nære familie, inkludert hans kone, tatt til fange i kjølvannet av slaget. Som et resultat av Sanjars fiasko i å håndtere trusselen i øst mistet Seldsjukkriket alle sine østre provinser fram til elven Syr-Darja, og overherredømmet over de vestre karakhanidene ble overtatt av Kara-Kitai, også kjent som «Vest-Liao» i kinesisk historiografi.
Fall til Khoresm-riket og ayyubidene
I 1153 gjorde ghuzzerne (oghuziske tyrkere) opprør og tok Sanjar til fange. Han maktet å flykte etter tre år, men døde ett år senere. Atabegene, som zengidene og artukidene, var kun nominelt underlagt seldsjukkenes sultan, og hersket generelt sett Syria uavhengig av sultanen. Da Ahmed Sanjar døde i 1156 splittet det riket opp endelig, og gjorde atabegene i praksis selvstendige.
Etter det andre korstog ble Nur ad-Dins general Shirkuh, som hadde etablert seg i Egypt på fatimidiske landområder, etterfulgt av Saladin. Saladin gjorde etter hvert opprør mot Nur ad-Din, og, ved hans bortgang giftet Saladin seg med hans enke, erobret mesteparten av Syria, og etablerte ayyubide-dynastiet.
På andre fronter vokste Kongeriket Georgia å bli en regional makt, og utvidet sine grenser på storseldsjukks bekostning. Det samme gjaldt også gjenopplivingen av Det armenske kongeriket Kilikia under Leo II av Armenia i Anatolia. Abbasidekalifen An-Nasir begynte også å gjenhevde kalifens autoritet og allierte seg med den khoresmiske Takash.
Sprint-NM på skøyter 1993
Sprint-NM på skøyter 1993 ble avholdt 9. og 10. januar 1993 på Leangen kunstisbane, Leangen i Trondheim. Teknisk arrangør var Leinstrand Idrettslag.
Allround-VM på skøyter 1889, herrer
Allround-VM på skøyter 1889, herrer ble arrangert på Museumplein i Amsterdam, Nederland 8. og 9. januar 1889. Det var 22 deltakere fra nasjonene Nederland, Det russiske keiserdømmet, Storbritannia og USA.
Sprint-NM på skøyter 1993
Norgesmestere ble Edel Therese Høiseth, Geithus IL for damene og Roger Strøm, Sandefjord SK for herrene.
Seldsjukkriket
Fall til Khoresm-riket og ayyubidene
I en kort periode var Togrul 3. sultan over hele seldsjukkriket utenom Anatolia. I 1194 derimot ble Togrul beseiret av Takash, Khoresm-rikets sjah, og Seldsjukkriket kollapset endelig. Av det tidligere seldsjukkriket gjenstod kun Rum-sultanatet i Anatolia. Mens dynastiet ble svekket på midten av 1200-tallet invaderte mongolene Anatolia i 1260-årene og delte det inn i mindre emirater kalt De anatoliske beyliker. Til slutt kom en av disse, den osmanske, til å vokse frem og erobre de resterende.
Allround-VM på skøyter 1889, herrer
Dette var det første skøyteverdensmesterskap i historien, men det har ikke offisiell status. Løperne gikk distansene 1/2 mile (805 m) – 1 mile (1,609 m) – 2 miles (3,219 m). Reglene var slik at en løper måtte vinne alle tre distansene for å bli kåret til vinner. Da ingen løper vant alle tre distansene, ble det ikke kåret en verdensmester. De beste løperne var Aleksandr Pansjin fra Russland, Joe Donoghue fra USA og Klaas Pander fra Nederland.
Seldsjukkriket
Ettermæle
Seldsjukkene ble utdannet i tjeneste av muslimske hoff som slaver eller leiesoldater. Dynastiet brakte vekkelse, energi og gjenforening til den islamske sivilisasjonen som til da hadde vært dominert av arabere og persere.
Seldsjukkene grunnla også universiteter og støttet også kunst og litteratur. Deres regjering karakteriseres av persiske astronomer som Omar Khayyám, og den persiske filosofen al-Ghazali. Under seldsjukkene ble nypersisk språket i historiske fortegnelser, mens den arabiske språkkulturens sentrum flyttet fra Bagdad til Kairo.
Pomare V av Tahiti
Han het egentlig Ariiaue, men tok herskertittelen Pomare, lik andre i dynastiet han tilhørte. Pomare V arvet tittelen da moren, dronning Pomare IV av Tahiti, døde i 1877.
Pomare V var en svak konge som fikk en kort regjeringstid. Tahiti var fransk protektorat. I 1880 avsto han sitt rike til Frankrike mot en årlig pensjon og fikk beholde tittelen resten av sin levetid. Den 29. juni 1880 annekterte Frankrike Tahiti.
Elisabeth Terland
Elisabeth Terland (født 28. juni 2001 på Nærbø i Rogaland) er en norsk fotballspiller som spiller for den engelske klubben Brighton & Hove Albion og det norske landslaget.
Kevin Boine
Kevin André Boine (født 1993) er en samisk pop-artist.
Elisabeth Terland
Klubbkarriere
Hun startet karrieren i Nærbø Idrettslag før hun som 13-åring gikk til Bryne Fotballklubb. Der spilte hun med aldersbestemte guttelag og fikk også noen kamper for kvinnelaget i 3. divisjon. Hun var allerede på dette tidspunktet sett på som et av landets største talenter i sin årsklasse.
Kevin Boine
Boine forsøkte seg første gang i Norske Talenter i 2010, men slapp ikke gjennom. Han fikk sitt gjennombrudd da han deltok i 2015 i Norske Talenter med samisk rap og nådde til semifinalen.
Elisabeth Terland
Klepp (2017–2020)
Etter å ha hospitert fast med laget over lengre tid ble det i desember 2016 kjent at hun hadde signert for Klepp. 15 år gammel debuterte hun i Toppserien, 17. april 2017 da hun startet serieåpningen mot LSK Kvinner. I 2018 var hun med å ta en sterk andreplass og sølv i Toppserien med Klepp. Terland spilte fast for Klepp i Toppserien, var sentral på juniorlaget samtidig som hun var fast inventar for de norske juniorlandslagene. Det endte med at hun i april 2019 pådro seg en belastningsskade som satte henne ut av spill i flere måneder. Hun kom tilbake på banen på høsten og var med å sikre bronse til Klepp. I en kåring i Aftenposten ble hun i 2019 kåret til det største talentet på kvinnesiden i norsk fotball.
Sandviken/Brann (2021–2022)
I november 2020 annonserte Sandviken at de hadde signert Terland og lagvenninne Tuva Hansen fra Klepp. Der var hun med å ta klubbens første seriemesterskap i Toppserien 2021. I januar 2022 ble hun plukket ut på UEFAs liste over ti kvinnelige fotballspillere å se opp for i 2022. Hun ble historisk 20. mars 2022, da hun i serieåpningen mot Røa scoret Brann Kvinners første offisielle mål noensinne.
Kevin Boine
Boine kommer fra Tana. Han har fagbrev som sveiser og var sveiselærling i Kværner Stord i 2015. Han sluttet i jobben som isolator på Melkøya i 2017.
Elisabeth Terland
Brighton & Hove Albion (2022–)
1. august 2022 ble det kjent at Terland hadde skrevet under en toårskontrakt med Brighton i Women's Super League.
Kevin Boine
I desember 2018 tegnet han platekontrakt med Universal Music. I 2018 var han en av to norske artister som hadde solgt til platina uten å ha platekontrakt. I 2018 hadde han en inntekt fra musikkvirksomheten sin på 1 287 487 kroner.
I 2019 hadde han over 364 000 månedlige lyttere på Spotify, og «Drømmeland» hadde hatt over 15 millioner avspillinger.
Elisabeth Terland
Landslagskarriere
I sin første landskamp med J15-landslaget mot Sverige i 2016 viste hun seg frem med to målgivende.
Kevin Boine
I 2019 hadde han over 40 millioner avspillinger på Spotify, og i desember 2019 var totalt antall streaminger over 70 millioner.
Elisabeth Terland
Landslagskarriere
Hun var med i Norges tropp til U19-EM i Skottland 2019.
I oktober 2019 ble hun tatt ut på A-landslaget for første gang. Debuten kom 8. april 2021 mot Belgia da hun kom inn for Amalie Eikeland. Hun ble tatt ut i den norske troppen til EM i England 2022.
Kevin Boine
Den 8. februar 2020 deltok Kevin Boine med sangen «Stem på mæ» i den nord-norske delfinalen i Melodi Grand Prix, Norges nasjonale uttak til Eurovision Song Contest. Boine gikk ikke videre.
Kunståret 2019
Kunståret 2019 er en oversikt over hendelse, fødte og avdøde kunsterpersonligheter i 2019.
Gissur Einarsson
Gissur Einarsson (født omkring 1512, død 24. mars 1548) var Islands første lutherske biskop og var biskop på Skálholt helt sør på Island.
Ruotger
Ruotger av Trier, eller Rudgar av Trier, Routger av Trier (født rundt 880; død 27. januar 931 i Trier) var fra 916 til 923 erkekansler for Vestfrankerriket, fra 925 til 931 kansler for Østfrankerriket og fra 915 til 931 erkebiskop av Trier.
Bakgrunn
Ruotger stammet fra en lothringisk adelsfamilie, muligens fra regionen nord for Metz, rundt Thionville. Intet om hans liv er kjent før han ble elevert til erkebiskop av Trier i 915. Hans forgjenger, Radbod, døde den 30. mars det året.
Erkebiskop, og kansler
Det er sannsynlig at Ruotger ble valgt til erkebiskop i et fritt valg i Triers generalkapittel.
I 916 ble han halt til å fylle kanslerembedet for den vestfrankiske konge Karl III, og det bekledte han til 923. Han ble i perioden en sentral aktør i Lothringen-politikken. Høydepunktet for hans virksomhet var edsavleggelsen av Traktaten i Bonn (921).
Den østfrankiske kong Henrik I hadde i 925 forent Lorraine med Østfrankerriket. i 927 er det historisk belegg for at Ruotger var erkekansler for det østfrankiske rike.
Etter at de ødeleggende innfall av normannere og ungarer var det hans kirkelige oppgave å gjenoppbygge og reorganisere erkebispedømmet Trier. Rundt 927 innkalte han til en provinsialsynode, med deltakere av de høyere klerikere i erkebispedømmet, av suffraganbiskopene av Metz, Toul og Verdun, og ytterligere klerikere fra hele metropolitanområdet.
Erkebiskopen gav sine klerikere en samling av rettsbestemmelser - canones - som skulle være lov og rettesnor for alle geistliges embedsutførelse. Denne kirkerettssamlingen holdt seg tett til kapitularet gitt i sin tid av erkebiskop Radulf av Bourges (840-866). I brever til sine klerikere ble denne rettesnoren konsekvent og fast etablert.
Erkebiskop Rudgar undertegnet mange leie- og forpaktningsavtaler med sine vasaller og andre, som for eksempel i 928 en prekarie- eller landleieavtale med hertug Giselbert av Lothringen (Gislebert de Lotharingie) i Burgen ved Mosel.
Rudgar døde 27. januar 931 og fikk sin grav i et kapell ved siden av den trierske stiftskirke St. Paulin.
Tårnforsvar
Tårnforsvar eller tower defense (engelsk, ofte forkortet TD) er en videospillsjanger under strategispill. Tårnforsvarsspill går ofte ut på at spilleren skal forsvare sitt område fra fiender som angriper langs forhåndsdefinerte ruter ved å plassere brikker (eller forsvarstårn) som blokkerer og bekjemper dem.
Det første tårnforsvarsspillet er ansett å være arkadespillet Rampart fra 1990. fra Noen andre eksempler på tårnforsvarsspill er videospillserien Bloons Tower Defense, Plants vs. Zombies (2009), Rock of Ages (2011) og Star Fox Guard (2016).
Slug Line
Slug Line er det tredje albumet til John Hiatt, og hans første for MCA Records.
Sporliste
Alle sanger er skrevet av John Hiatt, unntatt hvor det er angitt.
Omarion
Omari Ishmael Grandberry (født 12. november 1984 i Inglewood, California, USA) er en amerikansk sanger i sjangeren Rhythm and blues. Han er mest kjent under navnet Omarion, men har også blitt kalt O og King O. Han er nå dommer i America's Best Dance Crew.
Anastasija Dolgova
Hun representerte ROC under Sommer-OL 2020 i Tokyo, hvor hennes beste resultat var nummer 12 i K-4 500 meter.
Kristin Thorleifsdóttir
Kristin Thorleifsdóttir (født 13. januar 1998 i Stockholm) er en svensk håndballspiller, som spiller for den svenske klubben og det svenske kvinnelandslaget.
Svetlana Tsjernigovskaja
Hun representerte ROC under Sommer-OL 2020 i Tokyo, hvor hennes beste resultat var nummer 12 i K-4 500 meter.
Fjellhamar skole
Fjellhamar skole er en barneskole i Lørenskog, Akershus. Skolen var landets største barneskole, og hadde per 17. august 2012, 865 elever fordelt på 35 basisgrupper. Skolen satser på inkludering og mestring, herunder arbeidet med et trygt skolemiljø. Skolen har siden skoleåret 2004/05 deltatt i Zero-programmet mot mobbing. Skolen gir tilbud om parent management training oregon (PMTO).
Jenny Behrend
Jenny Behrend (født 20. januar 1996 i Rendsburg) er en tysk håndballspiller, som spiller for den tyske klubben og det tyske kvinnelandslaget.
Fjellhamar skole
Arealer
Skolens utearealer består av to atskilte skolegårder, Store skolegård og Lille skolegård, fordelt på henholdsvis de eldste og de yngste elevene.
Jenny Behrend
Hun ble tatt ut i 17-mannstroppen til Henk Groener foran Håndball-VM 2019 i Japan.
Kristin Thorleifsdóttir
Hun ble tatt ut i 18-mannstroppen til Henrik Signell foran Håndball-VM 2019 i Japan, men var ikke blant de 16 utvalgte.
Fjellhamar skole
Arealer
Fjellhamar skole har skolebibliotek som er åpent hver dag, med bibliotekar i full stilling. I tillegg huser skolen en egen svømmehall som benyttes i undervisningen.
Steplagården
Steplagården, adresse Grønland nr 4 i Oslo er en forretningsgård i 9 etasjer i funksjonalisme, oppført i 1932 med arkitekt Nicolai Beer.
Navnet er en sammensetning av etternavnene til de to byggherrene, Salomon Steinmann og Salomon Plavnik.
Bygget ble opprinnelig oppført som et hotell, men ble i stedet tatt i bruk som en forretningsgård med kontorer.
Bygget huser i dag blant annet redaksjonen til avisen Klassekampen.
Søndre Trondhjems Spellmannslag
Søndre Trondhjems Spellmannslag (STS) spiller norsk tradisjonsmusikk og ble startet i 1994, etter initiativ av Arild Hoksnes. Laget har navnet sitt fra Søndre Trondhjems Amt, som inntil 1918 var navnet på Sør-Trøndelag fylke. Søndre Trondhjems Spellmannslag samler musikere (ca 50 i 2008) i alle aldre fra flere kommuner i og rundt Gauldalen i Sør-Trøndelag, og har sine øvinger i Trondheim. Laget er medlem av FolkOrg, organisasjonen for folkemusikk og folkedans.
Laget ledes i 2017 av Jo Einar Sterten Jansen. Repertoaret til STS er i hovedsak fra tradisjonen i Gauldalen, og laget har gjennom sitt arbeid brakt til nytt liv mange gamle slåtter fra området. Laget legger stor vekt på å holde kontakten mellom spell og dans ved like. Hovedinstrument er fele, i tillegg til trekkspill, torader, bass og gitar, og dessuten fløyte, klarinett, nyckelharpe og trøorgel. Laget er etablert blant topp 10 spelemannslag i landet og har flere ganger plassert seg godt på Landskappleiken og Landsfestivalen.
Søndre Trondhjems Spellmannslag har stor aktivitet, både på spilleoppdrag og egne aktiviteter. Første større arrangement var Trøndelagskappleiken i 1997 som ble arrangert i Budalen. I 2001 var laget arrangør for Landsfestivalen i gammaldansmusikk i Melhus, et arrangement som samlet mer enn 5 000 musikk- og danseglade fra hele landet. I 2006 arrangerte STS igjen Landsfestivalen på Melhus. I 2002 startet STS Nordisk Polsfestival som med suksess, men også underskudd, ble arrangert fram til arbeidet med Landsfestivalen 2006 tok all kapasitet. I 1995 startet Arild Hoksnes og Morten Often Folkemusikkpuben i Trondheim, i stor grad drevet av medlemmer i STS, og dette samlingspunktet for folkemusikk i trondheimsområdet er nå videreført i TrondheimFOLK.
Søndre Trondhjems Spellmannslag ga ut cd-albumet  Den e grei, ja..., som ble nominert til og deretter vant Folkelarmprisen i 2006, norsk folkemusikks høyeste utmerkelse, i klassen for gammeldans og tradisjonelt samspel.
Eksterne lenker
Facebook: https://www.facebook.com/S%C3%B8ndre-Trondhjems-Spellmannslag-222300048134323/
https://store.cdbaby.com/Artist/SondreTrondhjemsSpellmannslag
Preon
Preon i partikkelfysikk er postulerte «punkt-partikler».
Deres eksistens ble først postulert av Abdus Salam og Jogesh Pati i 1974, men har hittil ikke blitt bevist. I preonmodeller er preoner subkomponenter av kvarker og leptoner. Interessen for preonmodeller nådde sitt høydepunkt på 1980-tallet. Etterhvert som flere av de foreslåtte modellene har blitt motbevist med hjelp av eksperimenter med partikkelakseleratorer og nye modeller ikke har klart å forutsi nye eksperimentelle resultater har interessen for preon-modeller falt.
Preonteori er motivert av et ønske om å finne mer grunnleggende forklaringer for det store antall konstanter i standardmodellen.
Kikkuli
Kikkuli var den hurrittiske «mester-hestetreneren (assussanni, nesten fullstendig sanskrit aśva-sana-) fra landet Mitanni» (LÚA-AŠ-ŠU-UŠ-ŠA-AN-NI ŠA KUR URUMI-IT-TA-AN-NI) og forfatter av pedagogisk tekst om hestskjøtsel skrevet på hettittisk, datert til det hettittiske nye kongerike (rundt 1400 f.Kr.). Teksten er bemerkelsesverdig for både den informasjon den gir om utviklingen av indoeuropeiske språk og for dens spesifikke innhold. Den inneholder indoariske lånord og er et av flere eksempler på et indoarisk superstrat i språkene i Anatolia.
Kikkulis tekst begynner som følgende: «Således taler Kikkuli, mester-hestetreneren fra landet Mitanni» (UM.MA Ki-ik-ku-li LÚA-AŠ-ŠU-UŠ-ŠA-AN-NI ŠA KUR URUMI-IT-TA-AN-NI). Teksten inneholder en fullstendig instruksjon for hestskjøtsel, forfatning og bestemmelser, trening og fôring, av hettittiske krigshester over 214 dager.
Projektiv identifikasjon
Projektiv identifikasjon er en av flere psykologiske forsvarsmekanismer. Den er for psyken som immunforsvaret er for kroppen. Den er typisk i personer med narsissistisk personlighetsforstyrrelse.
I 1946 snakket Melanie Klein om «identifikasjon gjennom projeksjon». Fra 1952 benyttet hun begrepet «projektiv identifikasjon». I hennes formulering var dette en intrapsykisk prosess, en indre prosess i motsetning til en interpsykisk prosess, mellom personer. Det er en forsvarsmekanisme: Uakseptable deler av subjektets selv blir avspaltet og projisert over på objektet i et forsøk på å vinne kontroll over og dominere dette (Klein, 1946). Sagt på en annen måte dreier det seg om en form for narsissistisk sammensmeltning mellom «selvet» og «objektet». «Selvet» kan vi enkelt beskrive som vår egen bevisste og ubevisste opplevelse av hvem vi er, vår identitet og personlighet. Aspektet med å kontrollere objektet med deler av det projiserte selvet er tydelig i barnets fantasi om å ha almektige hjelpere som det styrer med magiske evner. (Olsen, 2002:620)
Ved projeksjon pålegges den andre den projiserendes adferd: "min aggresjon" blir "din aggresjon", "mine avtalebrudd" blir "dine avtalebrudd", "min manglende omsorgsevne" blir din "manglende omsorgsevne", "min manglende samarbeidsevne" blir "din manglende samarbeidsevne", "min skremmende adferd" blir "din skremmende adferd", og så videre.
Eksempel:              "Du er aggressiv", "Du bryter avtaler", "Du er sjalu".
Ved projektiv identifikasjon blirt også objektet pålagt subjektets adferd gjennom projeksjon: "subjektets aggresjon" blir "objektets aggresjon". Men fordi subjektet i tillegg oppfatter objektet som "aggressivt" gjennom projeksjon av egen adferd, vil subjektet identifisere seg med sin egen "aggresjon" som dermed rettferdiggjøres. Subjektet identifiserer seg med det projiserte materiale i objektet. I noen tilfeller manipuleres objektet til å fremvise en adferd lik det projiserte.
Nordic Open Access Scholarly Publishing
Nordic Open Access Scholarly Publishing (NOASP) er en plattform for vitenskapelig publisering av bøker og tidsskrifter, gratis og fritt tilgjengelig for alle lesere, såkalt Open Access. NOASP er en del av Cappelen Damm Akademisk og ble opprettet i 2015. Alle utgivelser på NOASP er gull Open Access.
Bakgrunn
Cappelen Damm Akademisk/NOASP er godkjent som utgiver av vitenskapelige antologier og monografier på nivå 1 i Universitets- og høgskolerådets (UHR) liste over publiseringskanaler.
Cappelen Damm Akademisk/NOASP er medlem av Open Access Scholarly Publishers Association (OASPA), og godkjent av Directory of Open Access Journals (DOAJ) og Directory of Open Access Books (DOAB).
Gråhøi (Lesja)
Gråhøi er et fjell i Lesja kommune i Innlandet. Det har en høyde på 1 866 meter over havet.
NM i bryting 1989
NM i bryting 1989 ble arrangert i Kristiansund 18.-19. mars (menn) og Oslo 1. april (kvinner). Kongepokalen ble vunnet av Klaus Mysen.
Welhavens gate holdeplass
Welhavens gate holdeplass er en trikkeholdeplass i Welhavens gate på Ullevål hageby-linjen i bydel Frogner. Den holdeplassen benyttes kun av trikk mot sentrum eller Majorstuen.
Howl (film)
Howl er en 2010 amerikansk eksperimentalfilm som utforsker både Six Gallery debuten og 1957 uanstendighetsrettssaken angående den amerikanske poeten Allen Ginsbergs dikt Howl. Filmen er skrevet og regissert av Rob Epstein og Jeffrey Friedman med James Franco i hovedrollen som Ginsberg.
En vogn til Wien
En vogn til Wien (originaltittel: Kočár do Vídně) er en tsjekkoslovakisk krigs-thriller fra 1966 regissert av Karel Kachyňa.
Handling
En ung østerriksk soldat på flukt fra den sovjetiske hæren under andre verdenskrig tvinger en ung kvinne med på en reise for å redde hans sårede venn.
Alfred Gammelsæter
Alfred Gammelsæter (født 14. april 1955 i Risør) er norsk komponist, pianist og pianostemmer. Han har tatt studier og selvstudier i komposisjon og improvisasjon med blant andre Antonio Bibalo, Kjell Mørk Karlsen og Einar Steen-Nøkleberg. Han har også hatt cembalo-timer med Ketil Haugsand. I 2003 fikk han en av Oslo Griegselskaps komponistpriser for Uccelli op. 10.. Gammelsæter er medlem i Norsk Komponistforening.
Arbeider
Lied Ohne Worte, hans første pianostykke, ble skrevet til en time hos Einar Steen-Nøkleberg i 1990. I 2000 ble tre av hans komposisjoner uroppført av Magnar Mangersnes i Bergen domkirke under orgelfest-uken. Han debuterte i 2001 med fire komposisjoner utgitt på Norsk Musikkforlag, Lyche Edition som ble møtt med god kritikk.
Under Musikkmessen i Frankfurt i 2010 bidro Norsk Musikkforlag med elleve utgivelser av Gammelsæter i katalogen, blant annet fire verker for piano og Koral- Ein Morgenlied med tekst av Petter Dass for sang og piano, flere stykker for orgel som for eksempel Kromatisk fantasi, koral og fuge og Preludium og koral over norsk folketone fra Hallingdal, samt hans Strykekvartett. I forbindelse med en konsert ved Vegårshei kirkes jubileum samme år spilte Gammelsæter en av Chopins Nocturner og noen klaverstykker av Schumann i tillegg til urfremførelsen av ''Folketonefantasier op. 19. 1-4.''.
I januar 2010 urfremførte Einar Steen-Nøkleberg Gammelsæters verk ''Hommage a Edvard Grieg nr. 1 og 2 op. 17''. Den første har tittelen «Gjetergut», og nr. 2 «Ensom vandrer». De øvrige verkene som ble urfremført var Elegi, 7 klaverkoraler og Preludier op. 7. . Til avslutning ble Uccelli op. 10 spilt. Verket ble tildelt den ene av to hovedpriser i Oslo Griegselskaps komponistkonkurranse i 2003.
Paweł Kaczmarek
Paweł Kaczmarek (født 8. september 1995) er en polsk padler som konkurrerer i kajakk.
Han representerte Polen i Sommer-OL 2016 i Rio de Janeiro, der han ble utslått i forsøksheatet i K-1 200 meter.
Symmetrisk kryptering
Symmetrisk kryptering er en av tre hovedkategorier innen databasert kryptografi, ved siden av asymmetrisk kryptering og blokkchiffer. Symmetrisk kryptering bruker samme nøkkel for både kryptering og dekryptering. Nøkkelen som brukes kalles symmetrisk nøkkel, hemmlig nøkkel eller sesjonsnøkkel, og må være tilgjengelig både hos den som krypterer og den som skal dekryptere. Siden samme nøkkel brukes for både kryptering og dekryptering er det store sikkerhetsmessige utfordringer knyttet til distribusjon og hemmelighold av nøkkelen. Dette er en av de ulempene med symmetrisk kryptering, sammenlignet med asymmetrisk kryptering.
VM i vektløfting 1965
VM i vektløfting 1965 (verdensmesterskapet i vektløfting) ble arrangert i Teheran i Iran i 1965.
Symmetrisk kryptering
Noen vanlige algoritmer:
Fem elementer
Symmetrisk kryptering består av fem ulike elementer:
Ulike typer symmetrisk kryptering
Block cipher brukes til å kryptere klartekst ved hjelp av en hemmelig nøkkel og en krypteringsalgoritme. Den krypterer data i blokker, det vil si at deler av teksten deles opp i blokker for så å bli kryptert. Størrelsen på blokkene varierer, det er vanlige å bruke 64-bits blokker. AES, som er blitt svært utbredt, krypterer med 128-bits blokker.
Det vanligste alternativet til Block cipher er Stream cipher, som riktignok blir brukt i mindre grad i moderne kryptografi. Stream cipher krypterer bit for bit, og krever mindre maskinkraft enn block cipher.
Mohamed El Ouafa
Mohamed El Ouafa arabisk; محمد الوفا; født 1948 i Ouazguita i provinsen Al Haouz i Marokko, død 27. desember 2020 i Rabat i Marokko) var en marokkansk politiker og diplomat.
Hans Christian Andersen (1971)
Hans Christian «HC» Andersen (født 22. april 1971, i Oslo) er en norsk underholder og programleder. HC vokste opp i Halden, flyttet til Oslo i 1992 og videre til Asker i 1998. I 2008 flyttet han og familien til Fredrikstad.
Mohamed El Ouafa
Han var medlem av Istiqlal-partiet. Han var undervisningsminister i Abdelilah Benkiranes regjering fra 2012 til 2013. Mellom 2000 og 2012 var han ambassadør til India, Iran og Brasil.
Ouafa døde av covid-19 den 27. desember 2020 i Rabat i Marokko i en alder av 72 år.
Hans Christian Andersen (1971)
Han var med i NRK P3 fra begynnelsen 2. oktober 1993, og ledet blant annet programmene VG-lista Topp 20, Howard og HC (sammen med Håvard Sylte) og HC Andersens Sommereventyr. Han begynte etterhvert som programleder for VG-lista Topp 20 på NRK1 også. I 2001 ledet han den norske utgaven av Melodi Grand Prix. Han ledet sitt siste radioprogram i P3 1. august 2001.